Blou Bulle kontrakteer vleuel van Hoërskool Garsfontein | AWSUM School News }
Home›Regional News›Gauteng Pretoria›Blou Bulle kontrakteer vleuel van Hoërskool Garsfontein
Blou Bulle kontrakteer vleuel van Hoërskool Garsfontein
AWSUM het gaan inloer by Geraldo Flusk, vleuel van Hoërskool Garsfontein wat by die Blou Bulle gekontrakteer is.
Eerstens baie geluk met jou kontrak met die Blou Bulle. Hoe voel dit om raak gesien te word en erkenning te kry vir jou potensiaal? Dit is `n lekker gevoel veral omdat om my droom te kan uitleef. Dit is vir my `n groot voorreg om raakgesien te kan word en erkenning te kry, want daar is 100de spelers wat net so goed is wat nie raakgesien word nie.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou persoonlike gevoelens hieroor met ons deel? Dit is verseker `n swaar tyd in ons lewens wat niemand verwag het nie. Die positiewe hiervan is dat ons, wat ver van die huis af is, en meeste van die tyd ons ouers baie min sien, nou die geleentheid gehad het om tyd met ons families te kon spandeer. Die negatiewe is dat ons die harde oefening en die weeklikse wedstryde verloor het en dus uit mis op al daai spesiale tye saam. Ek verlang ook na vriende wat ek die meeste van my tyd mee deur die jaar spandeer soos Nazro Cleophas. Die negatiewe ervaring van hierde virus wat ons nou ervaar, is dat daar families is wat swaar kry, ouers wat hulle werk verloor en wonder waar die kos en huur geld vandaan gaan kom. Hierdie is `n moeilike tyd vir almal, nie net vir die matrieks van 2020 nie.
Watter invloed het jou skool op jou rugbyloopbaan gehad? Hoërskool Garsfontein het `n GROOT impak op my rugby gemaak, nie net in terme van blootstelling nie, maar ook die kwaliteit van afrigting. Hulle het vir 3 jaar aan my rugby gewerk. Hulle was altyd daar om advies te gee en het opbouende kritiek gegee en ook my swakpunte uitgewys sodat ek daaraan kon werk. Hoërskool Garsfontein het my laat glo daar is altyd plek vir vordering en die afrigting wat ek gekry het was van top gehalte, want al wat ek as speler moes doen is luister en die hardewerk insit. Dit is werklik `n voorreg om rugby te kan speel en `n sëening om dit by Hoërskool Garsfontein te kon doen.
Watter persone het die grootste invloed op jou rugby tot sover gehad en op watter manier? Ek sal sê elke afrigter vanaf o.13 rugby wat in my geglo het en waar ek `n kans gekry het om my talente uit te kon leef. My ma het ook `n baie groot impak op my sport. Ek wil net dankie sê dat sy altyd in my geglo het dat ek is goed genoeg is. Net daarvoor sal ek altyd ekstra hard werk vir haar.
Wie is jou rolmodel in rugby en hoekom? Rieko Loane van die All Blacks. Die manier hoe hy speel en hoe maklik hy verdedigers klop beindruk my. Dit is iets waarna ek opkyk. Verder kom hy altyd positief voor en jy kan sien hy geniet sy rugby.
Wat sien jy die meeste na uit met jou kontrak wat nou in plek is? Ek wil graag net terug op die veld kom en om die trui oor my kop te trek.
Wat is jou opinie oor die Blou Bulle en hoekom het jy hulle gekies om by te teken? Die Bulle motiveer my as mens. Hulle gaan deur hoogtepunte en laagtepunte maar hulle word altyd as span gevrees. Die Blou Bulle gee nooit op nie en veg hard deur goeie en slegte tye. Ek het hulle gekies want dit is hoe ek as mens wil wees. In my slegte tye wil ek hê mense moet my respekteer vir die persoon wat ek is en weet ek is bereid om hard te werk om weer bo uit te kom.